25.8.2010 Jurnalul Oficial al Uniunii Europene L 223[1 (Acte fără caracter legislativ) ACORDURI INTERNAȚIONALE DECIZIA CONSILIULUI ȘI A REPREZENTANȚILOR GUVERNELOR STATELOR MEMBRE ALE UNIUNII EUROPENE, REUNIȚI IN CADRUL CONSILIULUI din 24 iunie 2010 privind semnarea și aplicarea cu titlu provizoriu a Protocolului de modificare a Acordului privind transportul aerian între Statele Unite ale Americii, pe de o parte, și Comunitatea Europeană și statele sale membre, pe de altă parte (2010/465|UE) CONSILIUL UNIUNII EUROPENE ȘI REPREZENTANȚII GUVERNELOR STATELOR MEMBRE, REUNIŢI ÎN CADRUL CONSILIULUI, având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5) și alineatul (8) primul paragraf, având în vedere propunerea Comisiei Europene, întrucât: (1) Acordul privind transportul aerian dintre Statele Unite ale Americii, pe de o parte, și Comunitatea Europeană și statele sale membre, pe de altă parte, semnat la 25 şi 30 aprilie 2007 (denumit în continuare „acordul”) include obligația ambelor părţi de a iniția o a doua etapă de negocieri. (2) Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și i-a succedat acesteia. (3)  Comisia a negociat, în numele Uniunii şi al statelor membre, un protocol de modificare a acordului (denumit în continuare „protocolul”), în conformitate cu articolul 21 din acordul menționat. (4y Protocolul a fost parafat la 25 martie 2010. (5)  Protocolul este în deplină concordanță cu legislația Uniunii, în special cu schema UE de comercializare a certificatelor de emisii. (6)  Protocolul negociat de Comisie ar trebui semnat și aplicat cu titlu provizoriu de către Uniune şi statele membre, în măsura permisă de legislația internă, sub rezerva even- tualei sale încheieri la o dată ulterioară. (7)  Este necesar să se stabilească dispoziții procedurale pentru a se decide, dacă este cazul, modalitatea de între- rupere a aplicării cu titlu provizoriu a protocolului şi de luare a unor măsuri în temeiul articolului 21 alineatul (5) din acord, astfel cum a fost modificat prin protocol. De asemenea, este necesar să se stabilească dispoziţii proce- durale pentru suspendarea recunoaşterii reciproce a constatărilor în temeiul legii privind capacitatea și naţio- nalitatea companiilor aeriene în temeiul articolului 6a alineatul (2) din acord, astfel cum a fost modificat prin protocol, și pentru punerea în aplicare a anumitor dispoziții ale acordului, inclusiv a celor privind mediul în temeiul articolului 15 alineatul (5) din acord, astfel cum a fost modificat prin protocol, ADOPTĂ PREZENTA DECIZIE: Articolul 1 Semnarea și aplicarea cu titlu provizoriu (1) Prin prezenta decizie, se aprobă, în numele Uniunii, semnarea Protocolului de modificare a Acordului privind trans- portul aerian între Statele Unite ale Americii, pe de o parte, și Comunitatea Europeană și statele membre ale acesteia, pe de altă parte (denumit în continuare „protocolul”), sub rezerva încheierii protocolului respectiv. Textul protocolului se anexează la prezenta decizie. (2) Prin prezenta decizie, preşedintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii, sub rezerva încheierii acestuia. (3)  Până la intrarea sa în vigoare, protocolul este aplicat cu titlu provizoriu de către Uniune şi statele sale membre, în măsura permisă de legislația internă, începând de la data semnării.